**«Свята Багач. Народныя гульні і забавы»**

**Мэта:** далучэнне дашкольнікаў да традыцый беларускай культуры з дапамогай народных гульняў і абрадаў.

**Праграмныя задачы:**   замацаванне уяўленняў аб фальклоры і беларускіх народных гульнях; ўдасканаленне рухальных навыкаў: шпаркасці, спрыту, каардынацыйных здольнасцей, кемлівасці; развіццё творчых здольнасцяў;

выхаванне патрыятычных пачуццяў, пачуцця спачування і ўзаемадапамогі.

*Папярэдняя праца:*  знаёмства выхаванцаў з побытам, традыцыямі, народнымі промысламі жыхароў роднага краю;развучванне народных гульняў, танцау, песень; чытанне літаратурных твораў аб беларускім краі.

*Атрыбуты:* куфар з атрыбутамі для гульняў, таблічкі,рушнiкi, лапцi намаляваныя, свечка,блiны,хлеб,бубны,кошыкi,тэлевiзар,флэш-карта, ноутбук.

***Ход свята***

Дзеці пад народную мелодыю ўваходзяць у залу, будуюцца паўкругам

**Гаспадыня:**

Добры дзень, дзяўчынкi!

Добры дзень, хлапчукi!

Дзеці: дзень добры, гаспадынька!

Добры дзень, госці дарагія

**Гаспадыня:**

Свет, госці дарагія!

Вы прыйшлі ў добры час

Сустрэчу цёплую такую

Мы рыхтавалі для Вас.

Хлебосольством і радушьем

Знакаміты наш край.

Тут для вас і беларускія гульні

І мядовы каравай.

**Гаспадыня:** Даражэнькія мае дзеткі, ці ведаеце вы, якое свята мы будзем сення святкаваць?

**Дзеці:** Ведаем. Багач.

**Гаспадыня:** Так, свята Багач. Зараз паслухайце, што я ведаю пра гэта свята. Зауседы яго адзначал1 у канцы сельскагаспадарчых работ. З агароду і з поля быу сабраны увесь ураждай. Людзі адчувалі сябе вялікімі і багатымі, бо у іх было шмат зерня, садав1ны, агародн1ны. Тамму 1 празвал1 гэта свята Багачом. На Багач да усходу сонца гаспадар засявау ніву жытам, а гаспадыня пякла каравай і чакала да сябе у госці Багача. Я ведаю, што да нас сення прыйдуць госці з Багачом.

**Выхавальнік:** Сабраліся мы сёння пазабаўляцца ды пацешыцца, ўспомніць даўніну ў народныя гульні пагуляць і абрад Багач паглядзець. У кожнага народа ёсць свае традыцыі, песні, гульні.

Свята мы пачнем, карагодам!!!

***Карагод «Ураджай збірай»***

**Выхавальнік:** Малайцы,дзецi! Слаўны ўраджай сабралі.

Дзеці выконваюць танец «Крыжачок».

**Гаспадыня:** Існаваў звычай, па якім ад кожнай сям'і, ад кожнай асобы па жменьцы прыносілі ў агульны кораб ("лубку") жыта, абмалочаную з першага снапа на "зажынках". Паняцце "першы" вельмі важна было заўсёды ва ўсіх народаў, яно захавалася і цяпер. "Першы" - гэта пачатак усяму наступнаму, вызначэнне і праграмаванне далейшага. "Лубка з жытам" ("Багач"), сабраным "грамадою", знаходзілася ўвесь год у якой-небудзь хаце. Потым здзяйсняўся абрад абыходу усімі жыхарамі вакол вёскі з "Багачом", у цэнтры якога ў збожжа была ўстаўлена запаленая свечка, пасля гэтага з тым жа "Багачом" абыходзілі статак. Пасля абыходаў ішлі да той хаты, у якой "Багач" павінен быў захоўвацца ўвесь наступны год. Лічылася, што "Багач" павінен прыносіць ўсёй абшчыне, а асабліва таго "гаспадару", у чыёй хаце ён знаходзіцца, дабрабыт, дастатак, здароўе, бо збіралі яго "ўсім светам". У гэтай хаце праводзілася абрадавае застолле.

**Выхавальнік:** У мяне ёсць чароўны куфар, у якім захоўваюцца народныя гульні. Хочаце даведацца якія там гульні? Каб куфар адкрыўся, трэба сказаць, чароўныя словы.

Раз, два, тры - куфар адчынiся!

Гульня пакажыся.

Выхавальнік дастае з куфра таблічку з надпісам «Мiхасiк» і тлумачыць правілы гульні.

**Гульня «Мiхасiк»**

«Ты, Мiхаська не зявай,не зявай

Лапаточкi абувай, абувай!»

Для правядзення гульні шэсць пар лапцей ставяцца па крузе. Сем удзельнікаў гульні размяшчаюцца вакол лапцей. Пасля вымаўленых вядучым слоў: гучыць беларуская народная мелодыя. Усе падскокамі або крокам беларускай полькі рухаюцца па крузе. З заканчэннем музыкі ўсё спыняюцца і кожны імкнецца хутчэй абуць лапці. Дзіця, які застаўся без лапцей, выбывае з гульні. Прыбіраецца адна пара лапцей, і гульня працягваецца да таго часу, пакуль застанецца адзін гулец. Ён і лічыцца пераможцам.

Правілы гульні: Гульцы абуваюць лапці толькі па заканчэнні музыкі. Рухацца па крузе, складзеным з лапцей, трэба з яго вонкавага боку. Гульня паўтараецца 3 разы. Выхавальнік грукае ў бубен. Раз, два і скончылася гульня. Дзеці садзяцца на стульчыкі.

**Жытнёвы Каласок:** Добры дзень, шаноўныя людзі!  
**Гаспадыня:** Хто гэта? Дык гэта ж Жытнёвы Каласок тут як тут!  
**Жытнёвы Каласок:**  
Бачу народу багата.  
Пэўна ж, тут нейкае свята.  
А убор мой зрэбны, не новы.  
А хлеб мой просты, жытнёвы.  
Ды без хлеба і хата не хата,  
I свята не свята, і поле не поле,  
I доля не доля...  
**Жытнёвы Каласок:** Добра! А хто адгадае вось такую загадку:  
Шануюць мяне, паважаюць  
I хлебам другім называюць. (Бульба) **Жытнёвы Каласок** (дастае з торбачкі бульбінку). Правільна. Гэта бульбінка-беларусачка—пекная паненачка, шэрая сукеначка, зялёная хусці

***Гульня «Не абрані бульбу»***

**Выхавальнік:** Та-ра, та-ра, та-ра-ра

Чакае нас новая гульня!

Скажам чароўныя словы

**Дзеці:** Раз, два, тры - куфар адчынiся!

Гульня пакажыся.

Выхавальнiк дастае з куфара таблiчку з надпiсам «Гарлачык» i тлумачыць правiлы гульнi.

**Гульня “*Гарлачык”***

         Дзеці сядзяць у крузе на кукішках. Гэта «гарлачыкі». Па крузе ходзіць «пакупнік» і спыняецца каля каго-небудзь.

**П а к у п н і к:**   Колькі каштуе гэты гарлачык?

**Д з і ц я:** За гарлачык гэты

Дай нам зусім крышку:

Каб ніколі не хварэць —

Маннай кашы лыжку.

         Пасля гэтых слоў дзіця-«гарлачык» паднімаецца на ногі і бяжыць па крузе ў адным напрамку, а «пакупнік» — яму насустрач. Кожны імкнецца заняць свабоднае месца. Той, хто спазняецца, становіцца «пакупніком».

(Гульня паутараецца некалькi разоў)

**Выхавальнік:** Та-ра, та-ра, та-ра-ра

Чакае нас новая гульня!

Скажам чароўныя словы

Дзеці: Раз, два, тры - куфар адчынiся!

Гульня пакажыся.

Выхавальнiк дастае з куфара таблiчку з надпiсам «Журавель» i тлумачыць правiлы гульнi.

**Гульня** “***Журавель”***

          Выбіраюцца «журавы». Астатнія становяцца ў круг, трымаючы ў паднятых уверх руках вяроўку («сілкі»). Журавы, узмахваючы рукамі рухаюцца па зале, прабягаючы пад вяроўкаю і сярод удзельнікаў, якія ходзяць па крузе і спяваюць:

Сякі-такі

Журавель,

Журавель

Не еш маіх канапель, канапель.

Бо я табе, жураўлю, жураўлю,

Задам дыхту, як злаўлю, як злаўлю!

         Па заканчэнні слоў (не раней!) дзеці апускаюць вяроўку, каб злавіць каго-небудзь з журавоў.

**Гаспадыня:** Добра вы гулялі, пара і адпачыць. Зараз я загадаю вам загадкі і мы даведаемся, як добра вы ведаеце хатніх жывёл і птушак, якія жывуць у Беларусі.

Шчыплюць трауку каля рэчкі

У цеплых кажухах...( авечкі)

Пасярод двара

Стаіць гара:

Спераду-вілы,

Ззаду мятла ....(карова)

Усіх возіць,

А сам пехатою ходзіць....(конь)

Чок-чок-пятачок,

Ззаду маленькі кручок,

Паміж імі спінка,

А на ёй шчацінка....(свіння).

Ходзіць па двары,

Балбоча,

Ніхто з ім сябраваць не хоча....(індык)

Важная ходзіць каля хаты,

Мае ногі, як лапаты,

На дзяцей шыпіць так строга,

Ёсць траву пляскатым рогаў....(гусь).

З людзьмі сябруе,

Хату вартуе,

Жыве пад ганкам,

Хвост абаранкам....(сабака).

З барадою,а не дзед,

З рагамі, а не бык,

Малако дае....(каза)

**Гаспадыня:** А зараз паслухайце прыказкi i прымаукi на беларускай мове.

- Дзе шчырая праца,там густа, а дзе лянота-пуста.

- Каб вады напiцца,трэба ей пакланiцца.

- На бога спадзявайся,але i сам старайся.

- Страх мае вочы вялiкiя.

- Абяцаная шапка вушэй не грэе.

**Гульня «Млын»**

Дзеці: Раз, два, тры - куфар адчынiся!

Гульня пакажыся.

Выхавальнік дастае таблічку з надпісам «Млын».

Усе дзецi, якія граюць становяцца ў два круга на адлегласці не менш 1 м адзін ад аднаго. Адзін з гуляючых у першым крузе атрымлівае бубен і перадае яго другому, той трэцяму і г. д. па коле. Паступова хуткасць перадачы ўзрастае. Тое самае выконваюць гульцы другога круга Кожны гулец імкнецца атрымаць бубен.Калi музыка спыняецца дзецi,у руках каторых бубны становяцца у сярэдзiну i танцуюць пад музыку беларускiя танцы.

**Выхавальнік:**

Выхавальнік грукае ў бубен.

Раз, два і скончылася гульня.

Дзеці садзяцца на стульчыкі.

**Выхавальнік:** Паглядзіце куфар пусты, значыць, ва ўсе гульні мы пагуляем.

Давайце ўспомнім, якія гульні былі ў куфры?

Пра якія гульнi вы раскажыце сваім сябрам?

**Гаспадыня:** Усё так добра атрымалася, як вам, дзеці, спадабалася, і шкада, а усё  ж бывайце, пра Багача не забывайце. Дружна, дзеткі, жывіце, хутка расціце, край свой любіце. Дарагiя хлопчыкi і дзяучынкi, вы добра гулялі, танцавалі і ад мяне вам гасцінец! (*Гаспадыня частуе дзецей пачастункам*і *з кошыка).*

**Гаспадыня:** Бывайце здаровы, у шчасці жывіце, праз год Багача да сябе вы  завіце. (Гучыць беларуская музыка, пад якую дзец1 выходзяць з залы).